***Untuk kapal dengan nama yang sama, lihat Kapal Rusia Admiral Gorshkov.***

***Admiral Gorshkov*** adalah sebuah  kapal pengangkut pesawat kelas-*Kiev* ubahsuai yang pernah berkhidmat dengan Tentera Laut Rusia. Ia asalnya dinamakan sebagai ***Baku***. Kadang kala, *Admiral Gorshkov* dianggap sebagai satu kelas yang berbeza di sebabkan penambahbaikan yang telah dijalankan termasuk sebuah radar jujukan fasa, pemasangan peperangan elektronik ekstensif, dan sebuah sut arahan dan kawalan yang dibesarkan. Kapal ini telah dilancarkan pada tahun 1982, dan berkhidmat sejak tahun 1987 sehingga 1991 dengan Tentera Laut Soviet sebagai *Baku*, dan bermula pada tahun 1991 hingga 1996 dengan Tentera Laut Rusia sebagai *Admiral Gorshkov*. Pada tahun 2004, ia telah dijual kepada India dan diubahsuai menjadi sebuah kapal pengangkut pesawat dengan konfigurasi STOBAR dan dengan nama INS *Vikramaditya*.

Sejarah
-------

Dek *Baku* setelah diubah menjadi kapal pengangkut STOBAR oleh Tentera Laut India dengan nama INS *Vikramaditya*.
Kapal ini dibaringkan pada tahun 1978 di Limbungan Selatan Nikolayev (Limbungan No.444) di Ukraine, dilancarkan pada tahun 1982, dan ditauliahkan pada bulan Disember 1987. Kelewatan pentauliahannya di sebabkan oleh *bug* perisian dalam sistem arahan dan kawalan baharu. Selepas pembubaran Kesatuan Soviet pada tahun 1991, kapal ini dinamakan semula sebagai *Admiral Gorshkov*, di sebabkan bandar Baku kini terletak di negara merdeka Azerbaijan. Sergey Gorshkov adalah tokoh yang bertanggungjawab untuk mengembangkan Tentera Laut Soviet semasa Perang Dingin.

Pada tahun 1994, selepas satu letupan bilik dandang, kapal ini berada di dermaga selama setahun untuk dibaiki. Meskipun ia kembali ke dalam perkhidmatan pada tahun 1995, ia akhirnya ditarik keluar pada tahun 1996 dan ditawarkan untuk dijual.

Pada 20 Januari 2004, Rusia bersetuju untuk menjual *Admiral Gorshkov* kepada India selepas satu peningkatan upaya ekstensif dilakukan di Sevmash Enterprise. Pada Disember 2009, laporan menyatakan bahawa India telah bersetuju untuk membayar harga AS$2.3 bilion. Kapal pengangkut pesawat ini yang kini dikenali sebagai INS *Vikramaditya* telah ditauliahkan ke dalam Tentera Laut India pada 16 November 2013.

Rekabentuk
----------

Pandangan struktur super *Baku*, menunjukan pengimbas radar jujukan fasa Mars-Passat (NATO: Sky Watch)
Kapal kruiser pembawa pesawat keempat dalam Projek 1143, *Baku* memiliki banyak perbezaan dengan kapal-kapal dalam kelasnya, teknologi-teknologi baharu yang akan digunakan pada *Admiral Kuznetsov*. Antara paling ketara adalah struktur radar jujukan pengimbas pasif secara elektronik besar yang terletak di atas *bridge*. Ia merupakan antena jujukan fasa untuk radar pencari udara 3D Mars-Passat ("Sky Watch"), setanding dengan radar SCANFAR milik Amerika Syarikat. Sepertimana SCANFAR, Sky Watch merupakan satu masalah dan kemungkinan tidak pernah dioperasikan.

Perubahan terbesar pada sistem senjata adalah pengantian pelancar SAM SA-N-3 'Goblet' dan SA-N-4 'Gecko' dengan empat buah pelancar menegak SA-N-9 'Gauntlet'. Ini membolehkan ruang digunakan untuk menambah dua buah pelancar SS-N-12 'Sandbox'. Dua meriam anti udara pada *Kiev* juga digantikan dengan meriam 100 mm, dan pelancar SUW-N-1 ditanggalkan.

Sayap udara masih sama dengan kapal-kapal kelas *Kiev* yang lain, yang mana terdiri daripada sebuah skuadron 12 pesawat V/STOL Yak-38 'Forger' (sehingga ia dibersarakan pada tahun 1992), 12 buah helikopter Ka-27 'Helix-A' ASW/SAR dan dua buah helikopter Ka-31 'Helix' AEW. Operasi penerbangan dibantu oleh Cake Stand TACAN baharu.

*Baku* telah digunakan untuk menguji pesawat pejuang supersonik VTOL Yak-141 Freestyle.

Pesawat Yakovlev Yak-38 *Forger* dan helikopter Kamov Ka-27 *Helix* di atas dek *Baku* pada tahun 1988.

Rujukan
-------

1. 1 2 3 4 5 6 7 8  "Project 11434". Diarkibkan daripada yang asal pada 2013-04-04. Dicapai pada 2013-01-29. Unknown parameter `|deadurl=` ignored (bantuan)
2. ↑  "INS Vikramaditya: Waiting for Gorshkov". Defense Industry Daily. 2012-12-24. Dicapai pada 2013-02-02.
3. ↑  09.07.2009. "Russia's Admiral Gorshkov aircraft carrier to become expensive Mercedes for Indian navy". Pravda English. Dicapai pada 2013-02-02.CS1 maint: numeric names: authors list (link)
4. ↑  PTI (2009-12-08). "India, Russia end stalemate over Gorshkov price deal". Times of India. Dicapai pada 2013-02-02.
5. ↑  "India, Russia end stalemate over Gorshkov's price deal". Indian Express. 2009-12-08. Dicapai pada 2013-02-02.
6. ↑  "Archived copy". Diarkibkan daripada yang asal pada 2011-06-06. Dicapai pada 2009-12-17. Unknown parameter `|deadurl=` ignored (bantuan)CS1 maint: archived copy as title (link)
7. ↑  "INS Vikramaditya, India's biggest warship, finally arrives". *ndtv.com*. Dicapai pada 2017-12-17.
8. ↑  "salinan arkib" (PDF). Diarkibkan daripada yang asal (PDF) pada 2017-11-18. Dicapai pada 2019-01-19.
9. ↑  Dranidis, Dimitris (February 2003). "Shipboard Phased Array Radars: Requirements, technology and operational systems" (PDF). *warfaresims.com*. Waypoint. Diarkibkan daripada yang asal (PDF) pada 2017-11-18. Dicapai pada 2016-03-17.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kapal pengangkut pesawat Soviet Admiral Gorshkov*** |

* Проект ТАКР 1143.4 - БАКУ - АДМИРАЛ ГОРШКОВ Архивн.- Подробное описание проекта.
* *Project 1143 Krechyet, Kiev class*; Global Security
* *Delay in Naval Projects*; Press Information Bureau, India
* *Admiral Gorshkov*; Maritimequest.com

| * l
* b
* s
 Kapal pengangkut pesawat kelas-*Kiev* |
| --- |
| Bendera tentera laut Kesatuan Soviet Tentera Laut Soviet | 
* *Kiev*
* *Minsk*
* *Novorossiysk*
* *Baku*

 |
| Bendera tentera laut Rusia Tentera Laut Rusia | 
* *Kiev*
* *Minsk*
* *Novorossiysk*
* *Admiral Gorshkov* (bekas-*Baku*)

 |
| Bendera tentera laut India Tentera Laut India | 
* *Vikramaditya* (bekas-*Admiral Gorshkov*)

 |
| 
* Didahului oleh:  kelas *Moskva*
* Diikuti oleh:  kelas *Admiral Kuznetsov*

 |
| 
* Senarai kapal pengangkut pesawat di Soviet Union dan Rusia

 |